महिला ब्लॉगर के प्रपोजल वाले वीडियो के बाद फैसला; श्रद्धालुओं को शालीन कपड़ों में आने को कहा गया
Use of mobile phones videography photography banned in Kedarnath Temple, केदारनाथ मंदिर में मोबाइल फोन ले जाने पर बैन लगा दिया गया है। मंदिर परिसर में श्रद्धालु अब न तो तस्वीरें ले सकेंगे और न ही वीडियो बना सकेंगे।
केदारनाथ मंदिर में मोबाइल फोन ले जाने पर बैन लगा दिया गया है। मंदिर परिसर में श्रद्धालु अब न तो तस्वीरें ले सकेंगे और न वीडियो बना सकेंगे। ये फैसला बद्री-केदारनाथ मंदिर समिति (BKTC) ने लिया है।
कुछ दिनों पहले एक महिला ब्लॉगर ने मंदिर के सामने अपने प्रेमी को प्रपोज किया था। वीडियो वायरल होने के बाद मंदिर प्रशासन ने नाराजगी जाहिर की थी। इसी को लेकर मंदिर समिति ने यह फैसला लिया है।
श्रद्धालुओं को मंदिर में शालीन कपड़े पहनकर आने के लिए भी कहा गया है। साथ ही मंदिर परिसर में तम्बू या शिविर न लगाने का निर्देश दिया गया है। आदेशों का पालन नहीं करने वालों के खिलाफ कानूनी कार्रवाई की जाएगी।
पूरी खबर पढ़ने से पहले इस पोल में हिस्सा लेकर अपनी राय जरूर दें... 
फोटोग्राफी और वीडियोग्राफी पूरी तरह से बैन
मंदिर परिसर में जगह-जगह बोर्ड लगाए गए हैं, जिन पर लिखा है कि मोबाइल फोन के साथ मंदिर परिसर में प्रवेश न करें। यहां फोटोग्राफी और वीडियोग्राफी पूरी तरह से बैन है। आप CCTV कैमरे की निगरानी में हैं।
हाल ही में मंदिर के गर्भ गृह में जाने से पहले ही श्रद्धालुओं के मोबाइल फोन बंद कराने के आदेश जारी किए गए थे, लेकिन अब पूरे मंदिर परिसर में ही मोबाइल पर बैन लगा दिया गया है।
बद्रीनाथ में भी जल्द मोबाइल पर बैन लगाया जाएगा
BKTC अध्यक्ष अजेंद्र अजय ने कहा कि ये धार्मिक स्थान है, जहां लोग काफी आस्था से आते हैं। भक्तों को उसका सम्मान करना चाहिए। उन्होंने कहा कि बद्रीनाथ धाम से अभी तक कोई शिकायत नहीं आई है, लेकिन वहां भी ऐसे बोर्ड लगाए जाएंगे।
केदारनाथ में शादी के लिए प्रपोज किया, वीडियो वायरल
हाल ही में विशाखा नाम की एक यूट्यूबर अपने प्रेमी के साथ भगवान शंकर के दर्शन कर रही थी। अचानक उसने प्रेमी को शादी के लिए प्रपोज कर दिया। लड़के ने उसे शादी के लिए हां कर दिया। इस पूरी घटना का वीडियो लड़की ने सोशल मीडिया पर अपलोड किया, जो वायरल हो गया।
वीडियो वायरल होने के बाद मंदिर में रील बनाने के खिलाफ आवाज उठने लगी। लोगों का कहना था कि केदारनाथ को आम टूरिस्ट स्पॉट की तरह ट्रीट किया जा रहा है। मंदिर समिति से ऐसे वीडियो बनाने वालों के खिलाफ कार्रवाई की मांग की गई थी। पूरी खबर पढ़ें ...
मामले से जुड़ी दैनिक भास्कर की ये खबरें भी पढ़ें ...
1. द्वारकाधीश मंदिर में ड्रेस कोड लागू , ट्रस्ट बोला- मंदिर की गरिमा बनाकर रखें
गुजरात के द्वारकाधीश मंदिर में श्रद्धालुओं के लिए ड्रेस कोड लागू किया गया है। मंदिर के बाहर बैनर लगाए गए हैं। जिसमें श्रद्धालुओं से भारतीय संस्कृति के अनुसार कपड़े पहने और मंदिर में गरिमा बनाए रखने का अनुरोध किया गया है। मंदिर प्रशासन ने ये फैसला लोगों की शिकायत के बाद लिया है। पूरी खबर पढ़ें ...
2. मथुरा के राधा रानी मंदिर में ड्रेस कोड लागू पुजारी बोले- पारंपरिक कपड़े पहनकर आएं
मथुरा में वृंदावन के राधा दामोदर मंदिर के बाद अब बरसना के विश्व प्रसिद्ध राधा रानी मंदिर में भी ड्रेस कोड लागू कर दिया गया है। छोटे वस्त्र, हाफ पैंट, बर्मुडा, मिनी स्कर्ट, नाईट सूट, कटी-फटी जीन्स आदि पहनकर आने वाले श्रद्धालुओं पर प्रतिबंध लगा दिया गया है। पूरी खबर पढ़ें...